stanford-oval/wikipedia huggingface dataset:
סיפורים של ברווזים
פרקים > עונה 3

| מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | אתגר צופי המרמיטה הצעירים | Challenge of the Senior Junior Woodchucks | 4 באפריל 2020 | 6 בספטמבר 2020 |
| 2 | חבורת קוואק | Quack Pack | 4 באפריל 2020 | 7 בספטמבר 2020 |
| 3 | הסוכן ברווז-אתה מתרסק רק פעמיים | Double-O-Duck in You Only Crash Twice | 11 באפריל 2020 | 8 בספטמבר 2020 |
| 4 | הנבל האבוד של מרוונה | The Lost Harp of Mervana | 18 באפריל 2020 | 9 בספטמבר 2020 |
| 5 | האחת-עשרה של לואי | Louie's Eleven | 25 באפריל 2020 | 10 בספטמבר 2020 |
| 6 | אסטרו-בויד | .Astro B.O.Y.D | 2 במאי 2020 | 6 בדצמבר 2020 |
| 7 | בהלת הרגנרוק | The Rumble for Ragnarok | 9 במאי 2020 | 7 בדצמבר 2020 |
| 8 | הפנטום והמכשפה | The Phantom and the Sorceress | 21 בספטמבר 2020 | 8 בדצמבר 2020 |
| 9 | אשת חלל על כדור הארץ | They Put a Moonlander on the Earth | 28 בספטמבר 2020 | 9 בדצמבר 2020 |
| 10 | תעלולים | The Trickening | 5 באוקטובר 2020 | 10 בדצמבר 2020 |
| 11 | המעיין האסור של ביצות הנצח | The Forbidden Fountain of the Foreverglades | 12 באוקטובר 2020 | 2 באפריל 2021 |
| 12 | זמן לסכנה: חלק א' - המגן של סנט קנרד | Let's Get Dangerous | 19 באוקטובר 2020 | 3 באפריל 2021 |
| 13 | זמן לסכנה: חלק ב' - טעות במציאות | Let's Get Dangerous | 19 באוקטובר 2020 | 4 באפריל 2021 |
| 14 | הבריחה מהמכל הבלתי אפשרי | Escape from the ImpossiBin | 26 באוקטובר 2020 | 5 באפריל 2021 |
| 15 | החרב החצויה של סוואנסטנטין | The Split Sword of Swanstantine | 2 בנובמבר 2020 | 6 באפריל 2021 |
| 16 | האלים החדשים בשכונה | New Gods on the Block | 9 בנובמבר 2020 | 2 במאי 2021 |
| 17 | ההרפתקה הראשונה | The First Adventure | 16 בנובמבר 2020 | 3 במאי 2021 |
| 18 | הקרב על טירת מקדאק | The Fight for Castle McDuck | 23 בנובמבר 2020 | 4 במאי 2021 |
| 18 | איך סנטה גנב את חג המולד | How Santa Stole Christmas | 30 בנובמבר 2020 | 5 במאי 2021 |
| 19 | ביקס בענן | Beaks in the Shell | 22 בפברואר 2021 | 6 במאי 2021 |
| 20 | המטען האבוד של קיט | The Lost Cargo of Kit Cloudkicker | 1 במרץ 2021 | 23 במאי 2021 |
| 21 | חייו ופשעיו של סקרוג' מקדאק | The Life and Crimes of Scrooge McDuck | 8 במרץ 2021 | 24 במאי 2021 |
| 22 | ההרפתקה האחרונה: חלק א' - סיפור על שלוש וובי | The Last Adventure | 15 במרץ 2021 | 25 במאי 2021 |
| 23 | ההרפתקה האחרונה: חלק ב' - הספרייה האבודה של איזבלה פינץ' | The Last Adventure | 15 במרץ 2021 | 26 במאי 2021 |
| 24 | ההרפתקה האחרונה: חלק ג' - סוף הסיפור | The Last Adventure | 15 במרץ 2021 | 27 במאי 2021 |
הערות שוליים

↑  Petski, Denise (14 ביוני 2017). "'DuckTales': Cartoon Reboot Gets Premiere Date On Disney XD". Deadline. נבדק ב-2 בספטמבר 2017. {{cite web}}:  (עזרה)
↑  סיפורים של ברווזים - הצצה, יוטיוב
↑  Calvario, Liz (2 במרץ 2017). "Disney XD Renews 'DuckTales' Ahead Of Launch, Unveils First-Look Video". Deadline. נבדק ב-7 ביוני 2017. {{cite web}}:  (עזרה)
| דיסני XD – סדרות מקור |
| --- | --- | --- |
| סדרות עבר | ין יאנג יו (2009) • פיניאס ופרב (2009–2015) • אני והלהקה (2009–2011) • קיק (2010–2012) • שני מלכים (2010–2013) • בית ספר לאמנויות לחימה (2011–2015) • מעבדה לכוחות על (2012–2016) • קראש וברן (2012–2014) • רנדי קאנינגהם: נינג'ה בפעולה (2012–2015) • מייטי מד (2013–2015) • וונדר מציל את העולם (2014–2016) • גרוויטי פולס (2014–2016) • חבורת 7ג' (2014–2016) • קירבי באקטס (2014–2017) • פן זירו - גיבור במשרה חלקית (2014–2017) • המדריך השלם של הגיימר (2015–2017) • מעבדה לכוחות על: יחידת עילית (2016) • חתול וחייזר (2016–2017) • קא-פאו (2016–2017) | Disney XD - 2015 |
| סדרות בהווה | מלחמת הכוכבים: המורדים (מאז 2014) • סטאר נגד כוחות הרשע (מאז 2015) • בוטן וחמוצניק (מאז 2015) • מותחים בהליכה (מאז 2016) • מלחמת הכוכבים: הרפתקאות משפחת פרימייקר (מאז 2016) • זמן תולעת (מאז 2016) • חוקי המרפי של מיילו (מאז 2016) • מק-אקס 4 (מאז 2016) • בילי דילי: קיץ מוטרף מתחת לאדמה (מאז 2017) • סיפורים של ברווזים (מאז 2017) • 6 גיבורים: הסדרה (ב-2017) | Disney XD - 2015 |
| --- | --- |
בקרת זהויות :  BNE: XX5786808  LCCN: no2018013717  VIAF: 16151836568820402331   WorldCat (עם VIAF): 16151836568820402331
עיטור ההצטיינות של צבא העם הלאומי

| --- | --- |

 פרטים
 מדינה:  גרמניה המזרחית 
 נוסד:  1 ביוני 1956 
 
עיטור ההצטיינות של צבא העם הלאומי (גרמנית: Verdienstmedaille der Nationalen Volksarmee) היה עיטור שהוענק על ידי הרפובליקה הדמוקרטית הגרמנית.
העיטור נוצר ב-1 ביוני 1956 בשלוש דרגות - ברונזה, כסף וזהב. העיטור הוענק בשל הצטיינות יוצאת דופן ומוכנות אישית בתמיכת והגדלת מוכנת הקרב של צבא העם הלאומי.
העיטור הוענק בשם שר ההגנה ביום צבא העם הלאומי, ביום הרפובליקה או מיד אחרי אישור הזכאות לעיטור.
קריטריונים להענקה

העיטור הוענק לכל חברי הזרועות של צבא העם הלאומי ולחברי השטאזי (כולל מודיעים).
עובדים בשירות הציבורי.
אזרחים שעובדים בצבא העם הלאומי.
לפי התקנות כל שלוש הדרגות של העיטור יכלו להינתן לכל חייל בלי התחשבות בדרגתו. אבל בפועל העיטור בדרגת הזהב היה לקצונה הבכירה, בעוד ששאר הדרגות של העיטור היו מוענקות בדרך כלל לנגדים ולקצונה הזוטרה.
חייל שהוענק לו אות החייל המצטיין במשך שבע שנים רצופות היה זכאי לעיטור בדרגת הברונזה, במשך תשע שנים רצופות הוא היה זכאי לדרגת הכסף ובמשך שתים עשרה שנים רצופות הוא היה זכאי לדרגת הזהב.
עיצוב

העיטור עוצב על ידי האמן הברלינאי פאול גאנש, צורת העיטור היא עגולה והוא צבועה מברונזה (לדרגת הברונזה), כסוף (לדרגת הכסף) או מצופה זהב (לדרגת הזהב).
על החזית של העיטור יש מלח, איש אוויר וחייל רגלים המייצגים את שלושת ענפי הצבא ומתחתהם כתוב DDR (ראשי התבות בגרמנית של הרפובליקה הדמוקרטית הגרמנית) משני צידי הכיתוב יש עלי אלון (סמל גרמני מסורתי) עם בלוטים. המילים "FÜR HERVORRAGENDE VERDIENSTE" (בשביל הצטיינות יוצאת מן הכלל) חרותים על הצד העליון של העיטור ועל הצד התחתון חרותים המילים "NATIONALE VOLKSARMEE" (צבא העם הלאומי).
בצד האחורי של העיטור יש את סמלה של גרמניה המזרחית מוקף בכיתוב "FÜR DEN SCHUTZ DER ARBEITER- UND-BAUERN- MACHT" (למען הגנת כוחם של הפועלים והחקלאים) עם שני ענפי דפנה.
העיטור תלוי על סרט, בדרגת הברונזה הסרט הוא אדום עם פסים שחורים וצהובים בשלוי הסרט, בדרגת הכסף הסרט הוא אדום עם פס לבן באמצע ופסים שחורים וצהובים בשולי הסרט, בדרגת הזהב הסרט הוא אדום עם פס צהוב באמצע ופסים שחורים וצהובים בשלוי הסרט, על הצד האחורי של סרט מוצמדת סיכה המשמשת לענידת העיטור.
זוכים מפורסמים

ולדימיר פוטין קיבל את העיטור בדרגת ברונזה בשנת 1988 מידי ראש השטאזי אריך מילקה כהוקרה על שירותו כסוכן ק.ג.ב. בגרמניה המזרחית.
מטאטא לייזר

איור אמן לפעולתו של מטאטא לייזר
מטאטא לייזר הוא מערכת לייזר קרקעית אשר נועדה לפנות חלקיקי פסולת חלל ממסלוליהם של לוויינים כדי למנוע נזק נלווה לציוד החלל. מטאטא הלייזר ממקד קרן לייזר חזקה על פסולת חלל, שמאדה באופן חלקי את פסולת החלל. הדחף הנוצר משנה את מסלול הפסולת, כך שהיא תיכנס לאטמוספירה ותישרף. חוקרי חלל הציעו שמטאטאי לייזר עשויים לסייע בהפחתת אפקט קסלר. בנוסף, הוצע גם להתקין מערכות של מטאטא לייזר על גבי לוויינים או תחנת חלל.
מנגנון

מטאטאי לייזר מיועדים לחלקיקי פסולת חלל שגודלם בין 1 ל 10 ס"מ. פגיעה של חלקיקי פסולת כאלה במהירות גבוהה עלולות לא רק לגרום לנזק משמעותי ללוויינים פעילים אלא גם ליצור פסולת משנית בפגיעה בחלקיקי פסולת אחרים.
כדי לחדור את האטמוספרה ולאדות חומר מחלקיקי הפסולת, הלייזר חייב לפעול בעוצמה גבוהה. אלומת הלייזר גורמת לאידוי של חומר מהפסולת ויוצרת דחף קטן, המשנה את מסלול של הפסולת ומוריד אותה לאטמוספירה העליונה.באופן זה ניתן מקצר את חיי המסלול של הפסולת. העוצמה הנדרשת להפעלת לייזרים כאלה נמוכה בהרבה מהעוצמה הנדרשת לנשק אנטי-לווייני. הוערך כי מטאטא לייזר קרקעי עשוי להסיט עשרות חלקיקי פסולת ממסלוליהם מידי יום בעלות סבירה.
היסטוריה

לאורך שנות פעילותה, הראתה מעבורת החלל באופן שגרתי עדויות להשפעות "זעירות" של מיקרו-מטאורואידים ופסולת חלל. בין השאר התגלו חריצים, שקעים וסימני פגיעה קטנים על מעטה המעבורת, החלונות ומערכות אחרות ונזקים קלים למערכות השונות.
אוריון היה פרויקט מטאטא לייזר קרקעי שהוצע בשנות ה-90, בעלות של כ-500 מיליון דולר.
מטאטא לייזר מבוסס חלל, שניתן לו שם דומה, "פרויקט אוריון", תוכנן להיות מותקן על גבי תחנת החלל הבין-לאומית בשנת 2003. בשנת 2015 הציעו חוקרים יפנים להוסיף יכולות מטאטא לייזר לטלסקופ מצפה החלל של היקום הקיצוני, שישוגר לתחנת החלל הבין-לאומית בשנת 2017.
בשנת 2014, במסגרת פרויקט Clean Space האירופי, פורסם דו"ח מקיף על תחנות לייזר לטיפול בפסולת חלל. הדו"ח בחן את ההיתכנות הטכנולוגית והכלכלית של הקמת רשת עולמית של תחנות לייזר קרקעיות, אשר יפעלו בשיתוף פעולה לניטור וסילוק פסולת חלל מסוכנת.
מבצע הבאת ביכורים

מבצע הבאת ביכורים הוא השם שניתן לפשיטת כוחות צה"ל ב-14 במרץ 2006 (חג פורים ה'תשס"ו) על הכלא ביריחו במטרה להביא לדין בישראל את רוצחי רחבעם זאבי, שהוחזקו בכלא ועמדו להשתחרר בעקבות עליית החמאס. המצור על הכלא נמשך כעשר שעות וחצי, ובסיומו נכנעו כל המבוקשים, אחרי שצה"ל הפעיל דחפורים כבדים שהחלו למוטט את מבנה הכלא. בין המבוקשים שנעצרו אחמד סעדאת - מזכ"ל החזית העממית לשחרור פלסטין, פואד שובאכי - איש הכספים של יאסר ערפאת, וארבעת רוצחי רחבעם זאבי.
רקע

ב-2001 התנקשה חוליית טרור מהחזית העממית לשחרור פלסטין, בהוראתו של מזכ"ל החזית העממית אחמד סעדאת, בשר התיירות רחבעם זאבי. ישראל דרשה מהרשות הפלסטינית להסגיר לידיה את הרוצחים. בעקבות סירובה של הרשות הפלסטינית, הטילה ישראל מצור על המוקטעה ברמאללה, שם התחבאו הרוצחים. תחת תיווך בינלאומי הסתיים המצור בפשרה שנקראה "הסכם רמאללה": המבוקשים יעברו לכלא ביריחו, שם הם יהיו כלואים תחת השגחה בריטית-אמריקנית, ובתמורה ישראל תסיר את המצור מעל יאסר ערפאת. בפברואר 2002 הורה ערפאת לעצור את רוצחי זאבי ולכלאם ביריחו ובמאי 2002 הגיעו למקום הפקחים.
בכיר נוסף שהוחזק בכלא יריחו הוא פואד שובאכי, איש הכספים של הרשות הפלסטינית, ואחד מבכירי המעורבים בפרשת ספינת הנשק קארין איי.
עד 2006 ישבו הרוצחים בכלא יריחו השוכן באחת המצודות המנדטוריות הנקראות מצודות טגארט, שם נמצאו תחת פיקוח של פקחים מארצות הברית ובריטניה. הללו לא הוחזקו בתא אלא בחדר מרוהט היטב וזכו לתנאים טובים מאוד, לרבות שיחות טלפון ללא הגבלה.
ברם, אחרי שארגון הטרור חמאס ניצח בבחירות למועצה הפלסטינית המחוקקת בינואר 2006, הכריז אסמאעיל הנייה על שחרור רוצחי זאבי. בנאום פומבי לא הביע יו"ר הרשות אבו מאזן התנגדות למהלך, אך הזהיר ששחרורם עלול לסכנם ולחשפם לסיכול ממוקד או מעצר בידי צה"ל.
ב-14 במרץ 2006, בשעה 09:00 בבוקר יצאו הפקחים הבריטים והאמריקאים מחשש לחייהם בעקבות עליית החמאס לשלטון ובעקבות תמיכתו של אבו מאזן בשחרור רוצחיו של השר הישראלי. הבריטים הפנו אצבע מאשימה לרשות הפלסטינית שלטענתם, לא שמרה על הפקחים, וגרמה לעזיבתם. גם ארצות הברית האשימה את הרשות הפלסטינית בעזיבת הפקחים. הפקחים הודיעו על המהלך לרשות הפלסטינית ולישראל, אך המהלך לא תואם עימן. עזיבת הפקחים אירעה שבועיים לפני הבחירות בישראל, ויש הטוענים כי ההחלטה לצאת למבצע נבעה גם משיקולי תעמולת בחירות.
המבצע

ב-14 במרץ, יום שלישי, בשעה 9:16 בבוקר לערך, החלו כוחות של צה"ל (מגדס"ר נח"ל, פלס"ר 401, גדוד 97 וכוחות שריון מגדוד סער) וימ"מ תחת פיקוד מפקד חטיבת הבקעה, אלוף-משנה מוטי אלמוז לכתר את כלא יריחו ותבעו מהפלסטינים להסגיר לידיהם את אחמד סעדאת, מזכ"ל החזית העממית לשחרור פלסטין, ועוד 4 מחבלים האחראים לרצח השר רחבעם זאבי. הפעולה באה בעקבות מידע מודיעיני על כוונת הרשות הפלסטינית לשחרר את הכלואים במקום.
הכיתור לווה בחילופי אש שבמהלכם נפצעו מספר פלסטינים ונהרגו אסיר ושוטר. כוחות צה"ל השיבו אש מנשק קל, מקלעים ואף בפגזי טנקים. למקום הגיעו כלים הנדסיים כבדים וממוגנים של יחידת ההנדסה של חטיבת הבקעה ואלה כללו דחפורי די-9, מחפרים ממוגנים ושופלים, שהחלו להרוס את הקירות החיצוניים של מתחם בית הכלא. אחר הצהריים מסוקי קרב החלו בירי טילים לעבר שטחים ריקים במתחם ואילו הדחפורים הרסו את קירותיו החיצוניים. בחילופי אש אלה נהרגו ככל הנראה שני פלסטינים.
רוב האסירים בכלא, היושבים בו בגלל סיבות פליליות ולא חבלניות, הסגירו את עצמם לצה"ל כבר בשלב זה. אחמד סעדאת עצמו התראיין לערוץ אל-ג'זירה באמצעות טלפון וחזר ואמר שיסרב להיכנע או להסגיר את עצמו ליד ישראל. לפי דיווחי התקשורת, האולטימטום שנתנו כוחות צה"ל לאסירים היה להסגיר את עצמם או שיהרגו. לעת ערב, החלו דחפורי צה"ל להרוס גם את המתחם הפנימי במטרה ללחוץ על המבוקשים להיכנע ולדחוק אותם למרחב קטן ומוגבל. אחד המחפרים קילף את הקירות של החדר בו שהו בכירי המבוקשים.
הלחץ באמצעות הדחפורים עבד ובשעה 19:15 (בערך) הסגירו עצמם כל המבוקשים לידי צה"ל, לרבות אחמד סעדאת ורוצחי זאבי. הכניעה באה בעקבות שבירתם של השוטרים הפלסטינים במתחם, שהקשר שלהם עם המפקד נאסר יוסוף נותק בעקבות מעצר מפקד חטיבת יריחו במשטרה הפלסטינית. ללא קשר עם הוראותיו הללו העדיפו לא לחכות לקריסת המבנה ונכנעו. בעקבות כניעתם הבינו ראשי החזית העממית שאין מי שיגן עליהם מפני פריצה של כוח צה"לי, ונכנעו גם כן. המבוקשים הבכירים הועברו לחקירה בשב"כ.
בנוסף להם נעצרו עוד 15 מבוקשים המעורבים בטרור ועוד כ-280 אסירים ושוטרים פלסטינים (אלה שלא היו מעורבים בטרור שוחררו מאוחר יותר). בסופו של היום נהרגו בין 2 ל-4 פלסטינים ונפצעו בין 10–20 פלסטינים, כאשר לא היו נפגעים לכוחות צה"ל.
המבוקשים הבכירים שנלכדו

אחמד סעדאת, מזכ"ל החזית העממית לשחרור פלסטין ומי שהורה על רצח זאבי.
פואד שובאכי, הגזבר של יאסר ערפאת ובכיר ברשות הפלסטינית, נעצר בגלל מעורבותו בהברחת אוניית הנשק קארין איי בינואר 2002
מג'די רימאני, ראש החוליה שרצחה את זאבי ב-2001.
עאהד ע'ולמה, מי שתכנן בפועל את רצח זאבי.
חמדי קורעאן, הרוצח בפועל - האיש שירה ברחבעם זאבי.
באסל אסמר, חיפה על הרוצח ושמר שלא יפריעו לו בפעולה.
תגובות הפלסטינים

הפלסטינים החלו בהפגנות ומהומות המוניות שבשיאן הוצתו באש מספר מבנים, ביניהם מרכז התרבות הבריטי ברצועת עזה ומספר כלי רכב של ארגונים זרים. הם האשימו את ארצות הברית ואנגליה בשיתוף פעולה עם ישראל, כמו גם הפרת "הסכם רמאללה". בנוסף טרוריסטים פלסטינים מהחזית העממית לשחרור פלסטין חטפו בתגובה 14 אזרחים זרים בשטחים ואיימו לרצחם אם לא תופסק הפעולה. בין החטופים היו אזרחים בריטים, 3 אזרחיות מצרפת, מרצה אמריקני, 2 מורות אוסטרליות ועיתונאי קוריאני. כוחות ביטחון של הרשות הפלסטינית ניסו לסכל חלק מהפעולות נגד הזרים ובמהלך חילופי אש עם חמושים נהרג פלסטיני אחד ונפצעו עוד כעשרה. בתגובה לחטיפות דרשו צרפת והאיחוד האירופאי את שחרור בני הערובה ואיימו בהפסקת הסיוע לרשות.
בנוסף לחטיפות ירו הפלסטינים 13 רקטות קסאם לעבר ישראל מצפון רצועת עזה, בלילה שבין יום שלישי לרביעי.
בישראל העלו את הכוננות הביטחונית מחשש לניסיונות של ארגוני הטרור הפלסטינים לבצע גל פיגועי נקמה.
ב-15 במרץ, יום למחרת האירוע, שוחררו כל האזרחים הזרים שנחטפו על ידי הפלסטינים ללא פגע, כאשר רוב האזרחים שהיו ברצועת עזה יצאו מן האזור, כולל ממעבר רפיח.
הערות שוליים

↑  אמיר בוחבוט‏, איך להכניע מחבל מבלי לירות כדור אחד?, באתר וואלה, 11 במאי 2013.
↑  עמוס הראל ו"הארץ"‏, מקורות: הנצורים נכנעו לאחר שמפקד חטיבת יריחו הפלסטיני נעצר, באתר וואלה, 14 במרץ 2006
↑  ברק רביד (יריחו), אמיר בוחבוט וסוכנויות הידיעות, הפקחים עזבו – המעבר נסגר, באתר nrg‏, 14 במרץ 2006
אסירים מכלא יריחו מסגירים את עצמם לידי כוחות צה"ל.
מיהאי נאדור

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 באפריל 1882 טמשוואר (טימישוארה), חבל באנאט, ממלכת הונגריה,  האימפריה האוסטרו-הונגרית 
 פטירה:  יולי 1944 (בגיל 62) 
 מוקד פעילות:  ממלכת הונגריה
 מקום לימודים:  האוניברסיטה למוזיקה ותאטרון של מינכן 
 פרופיל ב-IMDb
 
מיהאי נאדור (בהונגרית: Nádor Mihály, במקור מאנו נויבאואר (Neubauer Manó), לפעמים קרא לעצמו מאנו נאדור ‏ 16 באפריל 1882 טמשוואר (טימישוארה) – 5 ביולי 1944 אושוויץ) היה מלחין, מנצח ומנהל מוזיקלי הונגרי יהודי מומר, יליד חבל באנאט.
נאדור הלחין מוזיקה קלה, לרבות מספר אופרטות וקופלטים. בשנות ה-20 וה-30 של המאה העשרים כיהן כמנהל מוזיקלי של כמה תיאטראות קברט בבודפשט.
קורות חיים > ילדות וצעירות

מיהאי נאדור נולד בשנת 1882 בשם מאנו נויבאואר בעיר טמשוואר/טימישוארה בחבל באנאט, אז בממלכת הונגריה מסגרת האימפריה האוסטרו-הונגרית.
הוא היה אחד מארבעת ילדיהם של זוג יהודים: וילמוש (זאב) נויבאואר ועמליה לבית טראוארשטיין. אחד מאחיו, גדעון נויבאואר (נאדור) נודע כאדריכל.
האב היה מלחין חזנות ומנצח מקהלה של בית כנסת. הילדים נהגו לשיר לזמן מה בניצוחו של אביהם.
בגיל שמונה נהג נאדור לשיר יחד עם כמה חברי ילדות שירי מולדת הונגריים על יד ביצורי עיר הולדתו. מאחר שגילה כשרון למוזיקה ולמד נגינה בכינור נשלח על ידי הוריו ללמוד בקונסרבטוריון של וינה ואחר כך באקדמיה למוזיקה במינכן (Akademie der Tonkunst) . במינכן בילה נויבאואר שבע שנים, שבהן היה תלמידו של טווילה והפך למעריץ של גוסטב מהלר.
השתתף בתחרות הלחנה שניזומה על ידי "בית בטהובן" בבון. זכה לסכום של שש מאות מרקים עבור רביעיית מיתרים שהלחין, לעומת זאת, את הקטע הווירטואוזי מדי לכינור שהלחין עבור התחרות, לא היה מסוגל לבצע בגלל הקושי הטכני. היצירה נוגנה בפומבי לראשונה, תוך כדי שינויים טכניים אחדים, על ידי הכנר ההונגרי קֶלֶמֶן ברנבאש בשנת 2014 .בעיר פץ'.
קורות חיים > התחלת הקריירה המוזיקלית

בתום לימודיו נשאר נאדור במינכן ככנר באולם פרינץ רגנט, שבו נהנה מהערכת של הנסיך לודוויג פרדיננד שקרא לו "ההונגרי הקטן שלי".במסגרת זו הוא נהנה משיתוף פעולה פורה עם מנצחים ידועים כמו ארתור ניקיש, פליקס מוטל, פליקס ויינגרטנר. לבסוף הקים רביעיית מיתרים וסייר איתה במשך שלוש שנים ברחבי גרמניה. בהמשך שב להונגריה, ועבד כמנצח בעיר קצ'קמט ואחר כך עבר לבודפשט, בה נחל אכזבה כשלא מצא עבודה במשך שנה.
בסופו של דבר התמנה למנהל מוזיקלי של הקברט של אנדרה נאג'. במסגרת זו ניצל גם את כישוריו כמלחין ויצר קופלטים עבור כוכבי הקברט - וילמה מדדיאסאי (או מדגיאסאי Medgyaszay), אנטל ניאראי, גזה שאיו, גזה בורוש. בשביל מדדיאסאי כתב גם בלדות. נאדור הלחין גם את מחזור שיריו של שנדור פטפי עבור השחקן שאנדור הבשי שהופיע בתיאטרון של גיולה גוזון ולילי ברקי, "קברט הפלרגוניום". (Muskátli Kabaré), מקום שבדומה לאחרים כמוהו, פשט רגל כעבור זמן קצר.
נודע בין היתר בלחן שכתב עם אלברט סירמאי לשיר של אנדרה נאג' "Oh, tipegő kis médik".(אוה, מדי, תינוקת קטנטנה) המספר על נערת ליווי.
אחרי 1911 הירבה לעבוד עם סירמאי. אז כתב את הלחן ל"שיר הערש" של פאל איגנוטוש, לשיר של ארנה ספ "בחור מוג-לב", ל"שיר קל דעת" של בלה זרקוביץ, יצר את הבלדה בסגנון עממי "אלברט יושקה".
ב-1913 חתום נאדור על הפסקול של הסרט האילם ""Házasodik az uram" (אדוני מתחתן).
קורות חיים > מלחמת העולם הראשונה

אחרי פריצת מלחמת העולם הראשונה גויס נאדור לגדוד הרגלים הקיסרי-מלכותי 32 וסיים קורס קצינים. בהמשך שובץ בגדוד הרגלים 66 והגיע לדרגת לוטננט. נשלח לחזית האיטלקית, אחר כך לחזית הרוסית, בה נפל בשבי. כשבוי ארגן עם שבויים אחרים תיאטרון קטן שבו ביצע את שיריו שלו ושל אנדר נאגי. (כולל השיר "תמונת מלחמה"). תקופה ארוכה אין יותר ידיעות עליו ואשתו עם שלושת ילדיה היו שרויים בפאניקה. ביום מן הימים הצליח להימלט ולחזור לבודפשט. שובץ במשטרה הצבאית ושירת בה עד אפיסת כוחות. הוכר לבסוף עם נכות 25% וזכה על גבורתו בעיטור קארל דרגה ב.
קורות חיים > בין מלחמות העולם

בשובו לחיים האחזרחיים התערה נאדור בחיי התיאטראות המוזיקליים בבודפשט. הועסק כמנהל מוזיקלי בתיאטרון מדדיאסאי. הלחין אופרטות:"הגברת האילמת", אחר כך את "דונה אנה" שהוצגה בבית האופרה, בהמשך חתם חוזה עם התיאטרון המלכותי ויצר את האופרטות "ההוסארים של וילהלם"
"אופנבך", "יריד הבובות" "החרצית" (Krizantém), "מלך הריקוד". בתיאטרון העירוני (כיום "תיאטרון ארקל") הוצגה האופרטה "חיי בטהובן" על מילים של קארוי קרישטוף ושנדור פאראגו כשנאדור חיבר את הלחנים המבוססים על קטעים מאת בטהובן.
לפי לברית מאת ינה פאראגו הלחין נאדור את הבלט "פאני אלסלר" והוא ניצח בעצמו על מופע הבכורה.
בתפקיד הראשי רקדה הפרימה בלרינה של בית האופרה, קרולה סאלאי.
המשיך להשתתף בהפקות סרטי קולנוע כמו "יום רביעי החטוף" ("Ellopott szerda”) (1933)
קורות חיים > בימי מלחמת העולם השנייה והשואה

בשנים 1940–1943 התגורר ברחוב סונדי 90 בבודפשט. ב-1943 נאלץ לעבור לאחד מבנייני הטלאי הצהוב שנועדו ליהודים בבודפשט ומשם נלקח בקיץ 1944 למחנה ההשמדה אושוויץ, עם בנו ועם חתנו. נספה באושוויץ בערך ב-5 ביולי 1944.
קורות חיים > חייו הפרטיים

מיהאי נויבאואר - נאדור היה נשוי לרוזה אקסלרד, ששינתה את שמה לרגינה אנדאי ונודעה כזמרת בשם טרקה אנדאי (Andai Terka) . הם התחתנו בשנת 1909 בבודפשט, ברובע ארז'בטווארוש. נולדו להם 3 ילדים.
בשנת 1934 שינה רשמית את שם המשפחה נויבאואר ל"נאדור" ובשנת 1939 התנצר לפי הדת הנוצרית הרפורמית (קלוויניסטית) הנפוצה בהונגריה.
מבחר יצירות > מוזיקת במה

1913 מוזיקת במה ל"הצפור הכחולה" מאת מוריס מטרלינק, (Kék madár)
מבחר יצירות > מוזיקה קולית

1914 אופרטת Vilmos huszárok (ההוסארים של וילהלם).
1918 A néma asszony - אופרה בופה, (הגברת האילמת)
1920 הליד 1920. Donna Anna דונה אנה
1920 אופרטת Offenbach "אופנבך"
1922אופרטת A babavásár - . (יריד הבובות)
נאדור הלחין יצירות על מילים מאת:
אישטוואן זאגון (3Pas de Vic Baro)
ארנה קוליני (Gitta és Gigi kettőse, Agglegények dala, Babavásár Operett, Farsangi cécó (Maca dala)),
ארנה ספ (Szép) ‏ (Kávé és kifli, Búcsú az ifjúságtól, Chanson, Gyáva legény, Gyerekjáték Luftballon, Mademoiselle)
אנדור גאבור (A Cuplinger legények, A fóka, Matild)
טמאש אמד (Emőd) (Furcsa dolgok, Dal az ifjúság vizéről),
ז'ולט הרשאני - (A kalap, Féltékeny költő)
DP ‏ Két halott
John Anderson szívem מאת רוברט בארנס בתרגום של לרנץ סאבו
מבחר יצירות > מוזיקה קולית > מבחר שירים ואריות

(לפי ספרו של ארווין סאבו)
A boldogság egy szál virág (האושר הוא פרח)
A finom grófnő (הרוזנת המהודרת)
A kalap (A következetes asszony) (הכובע - או האשה העקבית)
A királyi dobos (המתופף המלכותי)
A lift (המעלית)
A krumpli (Közélelmezési dal) (תפוח האדמה - שיר אוכל)
A szív (הלב)
Az anyaszív (לב אם)
Az angol katona (החייל האנגלי)
Az én szép mamám (אמי היפה)
Adj a nőnek édes cukrot (תן לאשה סוכר מתוק)
Agglegények dala (שיר הרווק)
A pusztuló liget
Árvalányhaj - על מילים מאת שנדור פטפי
Csumbuk János pakkja
Dal az ifjúság vizéről
Ereszkedik le a felhő - על מילים מאת שנדור פטפי
Éji látogatás
Farsangi cécó
Furcsa dógok vannak a ház körű
Hajrá! Míg csak gyantás a húr
I love you
Ha egyszer a szívem egy úrnak adom
Hunyd be a két szemed
Jégvirág
Jó tanács
Krizantém illata leng körülem
Krizantém keringő
Kisfiú, kisleány
Lisette, a kurtizán
Matild
Miből tart el engemet a férjem?
Mily udvariatlan
Minden este dalolgatok sokáig/
Nincs drágább luxus, mint egy drága nő
Ne szállj el
Nyári emlék
Ó, régi nyár
Óh, tipegő kis médik
Panyó Panni על מילים מאת שנדור פטפי
Pesti ember kenyere
Reszket a bokor - על מילים מאת שנדור פטפי
Szerelmes trombitásom
Szeretném itt hagyni על מילים מאת שנדור פטפי
Sír-rí magában a gyerek
Szívemben júniusnak rózsaszínű napja ég
Tündéri szép varázs
מבחר יצירות > מוזיקה לבלט

1933 בלט Elssler Fanny - פאני אלסלר
מבחר יצירות > מוזיקת סרטים

Házasodik az uram 1913 (אדוני מתחתן)
1933 Az ellopott szerda (יום רביעי הגנוב)
1937 !Fizessen, nagysád (שלם, אדוני רב החסד)
Évforduló 1936 (יום השנה)
-אחרי מותו-
1983 - תוכנית שירי נושא מסרטים - בטלוויזיה ההונגרית -Ki ismeri őket, a nőket (מי מכיר אותן, את הנשים?)
מבחר יצירות > מוזיקה כלית

קטע לתחרות כינור אופוס 6
הערות שוליים

↑  דף עדות של אחיו גדעון נויבאאור באתר יד ושם
↑  E.Mészáros 2014
↑  BookReader, web.archive.org, ‏2018-08-09, באתר הגדודים ההונגריים במלחמת העולם הראשונה עמוד 324
↑  לאיוש טלגדי - הסרטות של סרט קולנוע בטרקסנטמיקלוש,  במגזין "Nemzeti Jövőnk"  העתיד הלאומי 3 בספטמבר 1933
↑  Nádor Mihály halálozási adatai, Bp. VI. 883/1949. folyószám.. www.familysearch.org, 1949
↑  התאריך הסופי של מותו נקבע על ידי בית המשפט המרכזי בבודפשט -תיעוד Pk. I. 582077 / 1949-7
| --- | --- |
בקרת זהויות :  BnF: cb16404123k (data)
היסטוריה צבאית של אוסטרליה

| --- | --- |

 
 זרועות
  חיל האוויר המלכותי האוסטרלי
  הצבא האוסטרלי
  הצי המלכותי האוסטרלי
 עיטורים ומבנה פיקודי
 עיטורי הכוחות המזוינים של אוסטרליה
 דרגות הכוחות המזוינים של אוסטרליה
 היסטוריה צבאית
 היסטוריה צבאית של אוסטרליה
 היסטוריה של אוסטרליה
ההיסטוריה הצבאית של אוסטרליה נמשכת על פני כ-220 שנים מההיסטוריה המודרנית, החל ממלחמות הספר שבין האבוריג'ינים לבין האירופאים ועד לעימותים המתמשכים בעיראק ובאפגניסטן בראשית המאה ה-21. על אף שהיסטוריה זו קצרה בהשוואה לזו של אומות אחרות, אוסטרליה הייתה מעורבת בעימותים ומלחמות לא מעטות והמלחמות והשירות הצבאי מהווים גורם רב השפעה על החברה האוסטרלית ועל מרכיב בזהות הלאומית שלה, שנקרא "רוח אנזא"ק". הממשק שבין המלחמה והחברה האוסטרלית עוצב גם על ידי העיסוק המתמיד של התרבות האוסטרלית במעמדה האסטרטגי ובהתחבטויות שלה בנוגע לביטחונה.
עקב הקשר שלהן לבריטניה, המושבות האוסטרליות השתתפו במלחמותיה של בריטניה במאה ה-19, בהמשך כדומיניון מאוחד ולבסוף כמדינה עצמאית, השתתפה אוסטרליה במלחמת העולם הראשונה, במלחמת העולם השנייה, בעימותים של תקופת המלחמה הקרה בקוריאה, מלזיה, בורנאו, ווייטנאם. בתקופה שלאחר מלחמת וייטנאם כוחות אוסטרלים היו מעורבים במספר רב של משימות שמירת שלום מטעם האו"ם ומטעם ארגונים אחרים במפרץ הפרסי, ברואנדה, בסומליה, במזרח טימור ובאיי שלמה. עם תחילת המאה העשרים ואחת השתתפה אוסטרליה, כחלק מהקואליציה הבין-לאומית במלחמות בעיראק ובאפגניסטן. כ-103,000 אוסטרלים נהרגו בקרבות בכל העימותים הללו.
כרזת גיוס לכוח האימפריאלי האוסטרלי (AIF) במלחמת העולם השנייה